wickkiey/tamil-wikipedia-markdown huggingface dataset:
# சிங்கமுத்து


**சிங்கமுத்து** (Singamuthu, பிறப்பு: 08 திசம்பர், 1958) என்பவர் ஓர் இந்திய தமிழ்த் திரைப்பட நடிகர் ஆவார். இவர் தமிழ்த் திரைப்படங்களில் அதிகளவில் நகைச்சுவை வேடங்களிலே நடித்து வருகிறார். இவர் சூர்ய வம்சம் (1997), நீ வருவாய் என (1999) , ராஜா ராணி போன்ற முதன்மை திரைப்படங்களில் நடித்துள்ளார்.  

## வாழ்க்கை வரலாறு
இவர் திசம்பர் 08, 1958 ஆம் ஆண்டு மதுரை மாவட்டத்தில் உள்ள திருமங்கலத்தில் பிறந்தார். இவர் 1987 ஆம் ஆண்டு வெளியான *நேரம் நல்லா இருக்கு* என்னும் திரைப்படத்தில் நகைச்சுவை வேடங்களில் நடித்து திரைப்படத்துறைக்கு அறிமுகமானார். இவருக்கு வாசன் கார்த்திக் என்னும் மகன் உள்ளார். இவர் 2007 ஆம் ஆண்டு வெளியான *மா மதுரை* என்னும் திரைப்படத்தில் நடித்துள்ளார்.  

## நில மோசடி வழக்கு
இவரும் நகைச்சுவை நடிகரான வடிவேலும் பெரும்பாலான திரைப்படங்களில் ஒன்றாக நகைச்சுவை வேடங்களில் நடித்துள்ளனர். அதன் பின்பு இருவரும் நண்பர்களாகவே திரைப்படத்துறையில் வலம் வந்தனர். இந்நிலையில் நடிகர் வடிவேலு நீதிமன்றத்தில் வழக்கு ஒன்று தாக்கல் செய்து இருந்தார். அதில், சென்னையை அடுத்துள்ள படப்பையில் தனக்கு சொந்தமான 3.52 ஏக்கர் நிலத்தை நல்ல விலைக்கு விற்றுத் தருவதாக கூறி, பவர் ஆஃப் அட்டார்னி வாங்கிக் கொண்டு, சிங்கமுத்து அதனை வேறு ஒருவருக்கு ரூ.1.93 கோடிக்கு விற்றுவிட்டு தன்னை ஏமாற்றிவிட்டதாக வடிவேலு குற்றம்சாட்டியிருந்தார். மேலும், இன்னொரு இடத்தை போலி ஆவணங்களை காட்டி தன்னிடம் ரூ.12 லட்சத்துக்கு விற்றதாகவும் குறிப்பிட்டிருந்தார்.  

## கைது
அதன் பிறகு நடிகர் வடிவேலுவின் மேலாளர் சிங்கமுத்து மீது காவல் நிலையத்தில் கொலை மிரட்டல் புகார் ஒன்றைக் கொடுத்தார். அதன் பெயரில் நடிகர் சிங்கமுத்து மே 16, 2010 அன்று திடீரென கைது செய்யப்பட்டு 13 நாள் சிறைக் காவலில் புழல் சிறையில் அடைக்கப்பட்டார்.  

## வழக்கில் சமரசம்
இந்த வழக்கின் விசாரணையானது சூலை 26, 2018 அன்று நீதிமன்றத்தில் விசாரணைக்கு வந்தது. அதில் ஆஜரான வடிவேலு நிலப் பிரச்சினையில் தாங்களே பேசி சமரசம் செய்து கொண்டதாகவும், இருதரப்பும் வழக்கை வாபஸ் பெறுவதாகவும் தெரிவித்தனர். இதனால் வழக்கை முடித்து வைத்து நீதிமன்றம் உத்தரவிட்டது.
# கார்பாக்சிபென்சைல்

**கார்பாக்சிபென்சைல்** *(Carboxybenzyl)* என்பது ஒரு கார்பமேட்டு வகைச் சேர்மமாகும். லியோனிதாசு செர்வாசு இதைக் கண்டுபிடித்தார் . கரிமத் தொகுப்பு வினைகளில் அமீன் பாதுகாப்புக் குழுவாக கார்பாக்சிபென்சைல் பயன்படுத்தப்படுகிறது. பொதுவாக பெப்டைடு தொகுப்பு வினையில் இது பயன்படுத்தப்படுகிறது . வலிமையற்ற காரத்தின் முன்னிலையில் பென்சைல் குளோரோபார்மேட்டுடன் அமீன் செயல்கூறு வினைபுரிவதால் கார்பாக்சிபென்சைல் பாதுகாப்புக்குழு அறிமுகப்படுத்தப்படுகிறது.  

:  

ஐசோசயனேட்டுடன் பென்சைல் ஆல்ககாலை கர்டியசு மறுசீராக்கல் வினைக்கு உட்படுத்தி மாற்று வழிமுறையில் கார்பாக்சிபென்சைல் பாதுகாப்பு அமீன்கள் உருவாக்கப்படுகின்றன.  

மின்னணுகவரிகளிடமிருந்து அமீன்களைப் பாதுகாக்க இது பயன்படுத்தப்படுகிறது. வினையூக்க ஐதரசனேற்றம் அல்லது ஐதரசன்புரோமைடுடன் சேர்த்து சூடுபடுத்தினால் பாதுகாக்கப்பட்ட அமீனை பாதுகாப்பு நீக்கம் செய்ய இயலும். இவ்வினையில் முதலில் விளிம்புநிலை கார்பமிக் அமிலம் உற்பத்தியாகி உடனடியாக கார்பாக்சிலேட்டு நீக்கம் நிகழ்ந்து அமீன் தனித்து விடப்படுகிறது.  

மேக்சு பெர்க்மானும் கியோனிதாசு செர்வாசும் 1932 ஆம் ஆண்டில் பெப்டைடு தொகுப்பு வினைக்காக இம்முறையை பயன்படுத்தினார்கள் . செர்வாசை நினைவுகூறும் விதமாக இவ்வினையைச் சுருக்கமாக இசட் என்ற ஆங்கில எழுத்தால் அடையாளப்படுத்துகிறார்கள்.  

## அமீன் பாதுகாப்பு

கார்பாக்சிபென்சைல் குழு பொதுவாக கரிமத்தொகுப்பு வினைகளில் அமீன்களைப் பாதுகாக்கும் குழுவாகப் பயன்படுத்தப்படுகிறது.  

### பொதுவான அமீன் பாதுகாப்பு முறைகள்

- பென்சைல் குளோரோபார்மேட்டும் தண்ணீரில் உள்ள சோடியம் கார்பனேட்டு போன்ற ஒரு காரமும் 0&nbsp;°செல்சியசில்

- :

- பென்சைல் குளோரோபார்மேட்டும் என்.என்.டையைசோபுரோப்பைல்யெத்திலமீன், அசிட்டோநைட்ரைல் மற்றும் இசுக்காண்டியம் டிரைபுளோரோமெத்தேன்சல்போனேட்டும் (Sc(OTf)<sub>3</sub>) ஈடுபடும் வினை

- :

### பாதுகாப்பு நீக்கம்

பல்வேறு பலேடியம் அடிப்படையிலான வினையூக்கிகளின் முன்னிலையில் ஐதரசனாற்பகுப்பு வினைக்கு உட்படுத்துவது வழக்கமான பாதுகாப்பு நீக்க செயல்முறையாகும். மரக்கரியில் இடப்பட்ட பலேடியத்தை குறிப்பாகக் கூறலாம்  

:  

மாறாக வலிமையான இலூயிசு அமிலங்கள் பயன்படுத்தப்படுகிறது. வெளியாகும் பென்சைல் கார்போ நேர்மின் அயனியைப் பிடிக்க ஒரு வழியும் கிடைக்கிறது
# கதிர் (நடிகர்)



**கதிர்** (Kathir) இந்தியத் திரைப்பட நடிகர் ஆவார். இவர் தமிழ்த் திரைப்படங்களில் நடித்து வருகிறார். 2013 ஆம் ஆண்டில் மத யானைக் கூட்டம் எனும் திரைப்படத்தின் மூலம் அறிமுகமானார். 2015 ஆம் ஆண்டில் வெளியான கிருமி எனும் திரைப்படத்தின் மூலம் பரவலாக அறியப்பட்டார்.  

## திரைப்பட வாழ்க்கை
2013 ஆம் ஆண்டில் விக்ரம் சுகுமாரன் இயக்கிய மதயானைக் கூட்டம் திரைப்படத்தின் மூலம் அறிமுகமானார். இதனை ஜி. வி. பிரகாஷ் குமார் தயாரித்தார். இந்தத் திரைப்படத்திற்கும் கதிரின் நடிப்பிற்கும் நேர்மறையான விமர்சனங்கள் கிடைத்தன. தி இந்து நாளிதழ் கதிர் தனது சிறப்பான திறனை வெளிப்படுத்தியுள்ளார் எனவும், சிஃபி வலைத்தளம் தனது முதல் கதாப்பாத்திரத்தினை சிறப்பாக செய்துள்ளார் எனத் தெரிவித்தது. பின் 2015 ஆம் ஆண்டில் வெளியான கிருமி திரைப்படமும் இவருக்கு பாராட்டுக்களைப் பெற்றுத் தந்தது.  

## திரைப்படங்கள்
| 2013 | மதயானைக் கூட்டம் (திரைப்படம்) | பார்த்திபன் |
| --- | --- | --- |
| 2015 | கிருமி | கதிர் |
| 2017 | என்னோடு விளையாடு | ஸ்ரீதர் |
| விக்ரம் வேதா | புல்லி |  |
| 2018 | பரியேறும் பெருமாள் | பரியேரும் பெருமாள் |
| சிகை |  |  |
| சத்ரு |  |  |
# கில்பர்ட் நோய்த்தொகை



**கில்பர்ட் நோய்த்தொகை** *(Gilbert's syndrome)* (**GS**) என்பது மெலிவான கல்லீரல் நோயாகும். இந்நிலையில் கல்லீரல் பித்தத்துகளைச் சரியாகக் கையாள்வதில்லை. பலருக்கு இந்நிலையின்போது அறிகுறிகள் ஏதும் அமைவது இல்லை.  
- ஆர்த்தர் கார்ன்பெர்கு, உடலியல் அல்லது மருத்துவம் சார்ந்த நோபல் பரிசு வென்றவர், 1959
- நிக்கி ஒயர், மானிக் தெரு போதகர்
- அலெக்சாந்தர் தொல்கோபொலோவ் பூப்பந்தாட்டக்காரர்
- யோனாசு போல்கர், கிரேண்டு பிரிக்சு பொறிமிதி வண்டி பந்தயக்காரர்
# பின் மகப்பேற்று இறுக்கம்


## அறிகுறிகள்

மகப்பேற்றுக்குப் பிந்தைய மனச்சோர்வின் அறிகுறிகள் மகப்பேற்றுக்குப் பின்னரான முதல் ஆண்டின் எந்தவொரு நேரத்திலும் ஏற்படலாம். மகப்பேற்றுக்குப் பின்னர் குறைந்த பட்சம் இரண்டுவாரங்களாவது அறிகுறிகள் தென்பட்டால் மட்டுமே பின் மகப்பேற்று இறுக்கம் நோயாக அந்நோய் அடையாளம் காணப்படுகிறது  
- கோபம், ஏமாற்றம், எரிச்சல்,ஓய்வின்மை
- நம்பிக்கையற்று இருத்தல், உதவியற்று இருத்தல்
- பசியின்மை.
நகரத்தின் உட்புற மனநல மருத்துவமனைகளில் நடத்தப்பட்ட ஒரு ஆய்வில் குழந்தைப்பிறப்புக்குப் பிந்தைய மனச்சோர்வு நோய் பாதிப்புக்கு ஆளானவர்களில் 50% பேருக்கு பேறு காலத்திற்கு முன்னதாகவே தொடங்கிவிட்டதாக ஆய்வுகள் தெரிவிக்கின்றன .  
பின் மகப்பேற்று இறுக்கம் என்பது பிறப்புக்காலத் தொடக்கத்துடன் கூடிய மன தளர்ச்சி சீர்குலைவு என மனநோய்களைக் கண்டறியும் புள்ளிவிவரக் கையேடு-5 வகைப்படுத்துகிறது. பிறப்புக் காலம் என்பது கருவுற்ற காலத்தில் எந்த நேரத்தையும் அல்லது பிரசவத்திற்குப் பிறகான நான்கு வாரங்களுக்குள் தொடங்கும் எனவும் அது வரையறுக்கிறது. பின் மகப்பேற்று இறுக்கம் நோய் பல மாதங்களுக்கு ஏன் ஓர் ஆண்டு வரை கூட நீடிக்கலாம் . கருச்சிதைவு அடைந்த பெண்களுக்கும் கூட இம்மனச்சோர்வு நோய் பாதிப்பு ஏற்படுகிறது தந்தையர்கள்களும் கூட மகப்பேற்றுக்குப் பின்னர் 3-6 மாதங்கள் வரை மிக உயர்ந்த மட்டத்திலான இத்தகைய மனச்சோர்வுக்கு ஆளாகின்றனர் என்று பல்வேறு ஆய்வுகள் தெரிவிக்கின்றன .  

### தாய் சேய் உறவு

பின் மகப்பேற்று இறுக்கம் நோய் சாதாரண தாய்-சேய் உறவுக்கு குறுக்கீடாக அமையலாம். நீண்டகால குழந்தை வளர்ச்சியை அது கடுமையாகவும் பாதிக்கலாம். மேலும், தாய்மார்கள் குழந்தைகளை பராமரிப்பதற்கு இணக்கமற்றவர்களாக இருக்கவும் இது வழிவகுக்கும் . குழந்தைகளுக்கான உணவு நடைமுறைகள், தூக்க நடைமுறைகள் மற்றும் சுகாதார பராமரிப்பு ஆகியவைகள் இணக்கமற்ற நடவடிக்கைகளில் அடங்கும். இங்கெல்லாம் சிசுக்கொலைக்கும் வாய்ப்பு இருக்கிறது. இம்மனச்சோர்வு நோயால் 1,00,000 குழந்தைகளுக்கு 8 குழந்தைகள் வீதம் சிசுக்கொலைகள் நிகழ்கின்றன என்று புள்ளிவிவரங்கள் தெரிவிக்கின்றன .  

ஆழ்ந்த இயக்குநீர் மாற்றங்களைச் சந்திக்காத அப்பாக்களும் மகப்பேற்றுக்கு பிந்தைய மனச்சோர்வு நோய்க்கு ஆளாகிறார்கள் . இக்காரணம் ஆண்களுக்கு மட்டும் மாறுபட்டதாக இருக்கலாம்.  

அளவிடற்கரிய வாழ்க்கை முறை மாற்றங்கள் காரணமாக குழந்தைப் பராமரிப்பு தொடர்பான கருதுகோள்களிலும் மாற்றங்கள் பல தோன்றி பிரசவத்திற்குப் பிந்தைய மனச்சோர்வுக்கு காரணமாக அமைந்துவிடுகிறது. முன்னதாக பல குழந்தைகளுக்கு தாயான பெண்கள் கூட புதிய குழந்தைக்கு தாயாகும்போது இத்தகைய வாழ்க்கை மாற்ற முறைகளால் மனச்சோர்வுக்கு ஆளாகிறார்கள் . கருத்தரிப்புக்கும்ம் மகப்பேறுக்கும் இடையிலான காலத்தில் உயிரியல் மற்றும் உளவியல் மாற்றங்கள் கூடவே நிகழ்வதால் பெரும்பாலான பெண்களின் பின் மகப்பேற்று இறுக்கம் நோய் கண்டறியமுடிவதில்லை .  

### அபாயக் காரணிகள்

பிரசவத்திற்குப் பிந்தைய மனச்சோர்வுக்கான காரணங்கள் சரியாகப் புரிந்து கொள்ளப்படவில்லை என்றாலும் அதன் அபாயத்தை அதிகரிக்கும் பல காரணிகள் பரிந்துரைக்கப்பட்டுள்ளன.  

- பிரசவத்திற்கு முந்தைய அழுத்தம் அல்லது கவலை
- பேறு காலத்தில் எதிர்கொண்ட அழுத்தமான வாழ்க்கை நிகழ்வுகள்
- பேறுகால சிக்கல்கள்
- புகைப்பழக்கம்
- குழந்தைப்பராமரிப்பு அல்லது வாழ்க்கை முறை அழுத்தம்
- இயற்கையாகத் தோன்றும் குழந்தைக்கான பிரச்சினைகள்
- எதிர்பார்க்காத தேவையில்லாத கர்ப்பம்
- புரோலாக்டின் அளவுகள் அதிகரிப்பு
- ஆக்சிடோசின் குறைபாடு
# ஆன் போ ஜேயுன்



**ஆன் போ ஜேயுன்** (பிறப்பு: மே 16, 1988) என்பவர் ஒரு தென் கொரிய நாட்டு நடிகர் மற்றும் வடிவழகர் ஆவார். இவர் தனது திரைப்பயணத்தை முதலில் ஒரு விளம்பர வடிவழகராக அறிமுகமானார். அதை தொடர்ந்து 2014ஆம் ஆண்டு முதல் 'கோல்டன் கிராஸ்', இட்டாவோன் கிளாஸ் (2020) போன்ற பல தொலைக்காட்சி தொடர்களிலும் மற்றும் 2016 ஆம் ஆண்டு 'ஹியா' என்ற திரைப்படத்திலும் நடித்ததன் மூலம் அறியப்படும் நடிகர் ஆனார்.  

## ஆரம்ப கால வாழ்க்கை
இவர் 16 மே 1988 ஆம் ஆண்டு, தென் கொரியாவில் உள்ள புசானில் பிறந்தார். தனது உயர்கல்வியை பூசன் ஸ்போர்ட்ஸ் உயர்நிலைப் பள்ளியில் படித்து பட்டம் பெற்றார். இவர் அமெச்சூர் குத்துச்சண்டை போட்டிகளில் பங்கேற்று தங்கப் பதக்கம் வென்றுள்ளார் என்பது குறிப்பிடத்தக்கது.  

## தனிப்பட்ட வாழ்க்கை
இவர் ஆகத்து 3, 2023 அன்று, பிளாக்பிங் குழுவின் கே-பாப் பாடகிமற்றும் நடிகை ஜிசூவுடன் டேட்டிங் செய்வதை இவரின் நிறுவனம் உறுதிப்படுத்தியது. பின்னர் உறவு சுமார் இரண்டு மாதங்களுக்கு பிறகு இவர்களின் நேர இன்மை மற்றும் கால அட்டவணையின் காரணமாக இவர்கள் பிரிந்து சென்றனர்.
# பிரானெரைட்டு



**பிரானெரைட்டு** *(Braunerite)* என்பது K<sub>2</sub>Ca(UO<sub>2</sub>)(CO<sub>3</sub>)<sub>3</sub>•6H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமச் சேர்மமாகும். நீரேற்று யுரேனைல் கார்பனேட்டு கனிமமாக இக்கனிமம் வகைப்படுத்தப்படுகிறது. செக் குடியரசின் வரலாற்று முக்கியத்துவம் பெற்ற மண்டலமான மேற்கு போகிமியாவின் யாச்சிமோவ் ஓர் மாவட்டத்திலுள்ள சுவார்னோசுட்டு சுரங்கப் பணியாளர்களுடன் சேர்ந்து செக் குடியரசின் அறிவியல் கல்வி அகாதமியின் ஒரு பிரிவான இயற்பியல் நிறுவனத்தைச் சேர்ந்த யாக்கூப் பிளாசில் முதன்முதலில் இக்கனிமத்தைக் கண்டறிந்தார் என்ற குறியீட்டால் அடையாளப்படுத்துகிறது.  

பிரானெரைட்டு படிகங்கள் மஞ்சள் நிறத்தில் கண்ணாடி போல பளபளப்பாகக் காணப்படுகின்றன. வேதியியல் முறைப்படி லைன்கைட்டு கனிமத்தை இக்கனிமம் ஒத்துள்ளது. செக் குடியரசின் தலைநகரான பிராகாவில் அமைந்துள்ள தேசிய அருங்காட்சியகத்தில் கனிமவியல் மற்றும் பாறையியல் துறையில் இக்கனிமத்தின் படிவுகள் சேகரித்து வைக்கப்பட்டுள்ளன. லாசு ஏஞ்சல்சு மாகானத்தின் இயற்கை வரலாற்று அருங்காட்சியகத்திலும் இக்கனிமப் படிவுகள் சேகரிக்கப்பட்டுள்ளன.  

## அமைவிடம்

செக் குடியரசில் உள்ள மேற்கு போகிமியாவின் யாச்சிமோவ் ஓர் மாவட்டத்திலுள்ள சுவார்னோசுட்டு சுரங்கம் இக்கனிமத்தின் இருப்பிடமாகும்.
# இட்ரோகும்மைட்டு



**இட்ரோகும்மைட்டு** *(Yttrogummite)* என்பது இட்ரியம் தனிமத்தின் கும்மைட்டு வகை கனிமமாகும். அதிக அளவிலான இட்ரியம் மண்ணைக் கொண்டிருக்கும் இது ஓர் அரிய கனிமச் சேர்மமாகும். இட்ரியம் யுரேனைட்டின் மாற்று விளைபொருளாக இட்ரோகும்மைட்டு கருதப்படுகிறது .  

1870 ஆம் ஆண்டுகளில் அடால்ப் எரிக்நார்தென்சுகியோல்டு என்ற புவியியலாளர் நார்வே நாட்டைச் சேர்ந்த அரெந்தாலில் இதைக் கண்டறிந்தார் .  

= மேற்கோள்கள் ==
# வையார்டைட்டு



**வையார்டைட்டு** *(Wyartite)* என்பது CaU<sup>5+</sup>(UO<sub>2</sub>)<sub>2</sub>(CO<sub>3</sub>)O<sub>4</sub>(OH)•7H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 1902-1992 ஆண்டு காலத்தைச் சேர்ந்த பிரான்சு நாட்டுக் கனிமவியலாளர் யீன் வையார்ட்டு இக்கனிமத்தைக் கண்டறிந்த காரணத்தால் வையார்டைட்டு என்ற பெயர் இக்கனிமத்திற்குச் சூட்டப்பட்டது. கருப்பு, கருமை கலந்த பச்சை அல்லது கருமை கலந்த ஊதா நிறத்தில் ஒளிகசியும் அல்லது ஒளிபுகா செஞ்சாய்சதுர படிகங்களாக 3-4 என்ற மோவின் கடினத்தன்மையும் கொண்டு வையார்டைட்டு காணப்படுகிறது. லாந்தினைட்டு, வையார்டிட்டு, வையார்டிட்டா என்ற வேரு பெயர்களாலும் இக்கனிமம் அறியப்படுகிறது. கோங்கோ நாட்டின் கட்டாங்கா மாகாணம் சிங்கோலோப்வே சுரங்கத்தில் ரூதர்போர்ட்டின் கனிமத்துடன் வையார்டைட்டு காணப்படுகிறது  

வையார்டைட்டு கனிமத்தின் கட்டமைப்பை உறுதிபடுத்தும் ஆய்வுகள் யுரேனியத்தின் ஐந்திணைதிற கனிமத்திற்கு ஆதாரமாக உள்ளன. பிற யுரேனியம் கனிமங்கள் போல இதுவும் ஒரு கதிரியக்கத்தன்மை கொண்ட கனிமமாகும்.  

பன்னாட்டு கனிமவியல் சங்கம் வையார்டைட்டு கனிமத்தை Wya என்ற குறியீட்டால் அடையாளப்படுத்துகிறது.
# சகிப்புத்தன்மை



**சகிப்புத்தன்மை** என்பது பிடிக்காத அல்லது ஏற்காத ஒரு செயல், பொருள், அல்லது நபரை, அவற்றிற்கான அனுமதியை மறுக்கக் கூடிய நிலையில் உள்ள ஒருவர் அவ்வாறு செய்யாமல் இருப்பதாகும். சமய சகிப்புத்தன்மை என்பது பெரும்பான்மை சமயமானது மற்ற சமயங்கள் நீடித்திருக்க கொடுக்கும் அனுமதிக்கு மேல் வேறு எதையும் குறிப்பிடத்தக்க அளவுக்கு அடையாளப்படுத்துவதில்லை. சிறுபான்மை சமயங்கள் தாழ்ந்த, தவறான அல்லது தீயவையாகப் பார்க்கப்படும் போதிலும் இவ்வாறாக அனுமதியாக அடையாளப்படுத்தப்படுகிறது. வரலாற்று ரீதியாக, சகிப்புத்தன்மை தொடர்பான பெரும்பாலான நிகழ்வுகள் மற்றும் குறிப்புகள் பெரும்பான்மையான அரச சமயத்திற்கும், அதை ஒத்த சிறுபான்மையினரின் நிலையையும் கொண்டு குறிப்பிடப்படுகிறது.
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்


**விக்கிப்பீடியா:பெண்கள் நலனுக்கான விக்கி மகளிர் 2018**-க்காக அக்டோபர் 1 முதல் நவம்பர் 24 வரை புதிதாக உருவாக்கப்பட்ட மற்றும் விரிவுபடுத்தப்பட்ட கட்டுரைகள் இங்கு பட்டியலிடப்படுகின்றன.  

## &#32;பார்வதிஸ்ரீ
1. அபாயகரமான பாலியல் நடத்தை
1. இடுப்பு அழற்சி நோய்
1. இந்தியாவில் மகளிர் நலம்
1. வெள்ளைப்படுதல்
1. சிறுநீர்ப்பாதைத் தொற்று
1. யோனி
1. கருப்பை நார்த்திசுக் கட்டி
1. உண்ணுதல் கோளாறு
1. சூல்பை முறுக்கம்
1. சூல்பை நீர்க்கட்டி‎
1. சினைப்பை நோய்க்குறி

## அருளரசன்
1. உதடு மற்றும் அண்ணப் பிளவை - உரைநடையை 9000 பைட்டுகளுக்கு மேல் விரிவாக்கவும்.
1. பிறவி வளைபாதம் - உரைநடையை 9000 பைட்டுகளுக்கு மேல் விரிவாக்கவும்.

## ஞா.ஸ்ரீதர்
1. ஊசிப்புழு நோய்த் தொற்று - உரைநடையை 9000 பைட்டுகளுக்கு மேல் விரிவாக்கவும்.
1. ஈய நஞ்சூட்டல் - உரைநடையை 9000 பைட்டுகளுக்கு மேல் விரிவாக்கவும்.
1. கேடயச் சுரப்பி புற்றுநோய் - உரைநடையை 9000 பைட்டுகளுக்கு மேல் விரிவாக்கவும்.
1. சிறுநீர்ப்பை புற்றுநோய் - உரைநடையை 9000 பைட்டுகளுக்கு மேல் விரிவாக்கவும்.
1. பிறவிக் குறை - உரைநடையை 9000 பைட்டுகளுக்கு மேல் விரிவாக்கவும்.
1. முப்பிரி எக்சு நோய்க்குறி - உரைநடையை 9000 பைட்டுகளுக்கு மேல் விரிவாக்கவும்.
1. விரைச்சிரைப் புற்றுநோய் - உரைநடையை 9000 பைட்டுகளுக்கு மேல் விரிவாக்கவும்.
1. அயல் திசுக்கட்டி - உரைநடையை 9000 பைட்டுகளுக்கு மேல் விரிவாக்கவும்.

## மகாலிங்கம்
- 

## கலை
1. வலிமிகு மகப்பேறு
1. குறைப்பிரசவம்
1. பிரசவத்துக்குப் பிந்தைய குருதிப்பெருக்கு

## பயனர்:உலோ.செந்தமிழ்க்கோதை
1. சவாந்த் நோய்த்தொகை - உரைநடையை 9000 பைட்டுகளுக்கு மேல் விரிவாக்கவும்.
1. எக்சு ஒய் ஒய் நோய்த்தொகை - உரைநடையை 9000 பைட்டுகளுக்கு மேல் விரிவாக்கவும்.
1. எட்வார்ட்சு நோய்த்தொகை - உரைநடையை 9000 பைட்டுகளுக்கு மேல் விரிவாக்கவும்.
1. கில்பர்ட் நோய்த்தொகை - உரைநடையை 9000 பைட்டுகளுக்கு மேல் விரிவாக்கவும்.
1. மகளிர் நலம்
1. முப்பருமானப் புறவொலி வரைவியல் - உரைநடையை 9000 பைட்டுகளுக்கு மேல் விரிவாக்கவும்.
1. ஏஞ்சல்மன் நோய்த்தொகை
1. திரீச்சர் காலின்சு நோய்த்தொகை
1. வில்லியம்ஸ் நோய்க்கூட்டறிகுறி
1. கிளைன்பெல்டர் நோய்த்தொகை
1. பிராடர் – வில்லி கூட்டறிகுறி
1. இந்தியாவில் பாலினப் பாகுபாடு
1. சூல்வலிப்பு
1. இளம்பேற்றுக் குளிர்காய்ச்சல்
1. மார்வன் நோய்த்தொகை
1. இரெட் நோய்த்தொகை
1. தைஜார்ஜ் நோய்த்தொகை
1. எகிலர்சு தானிலோசு நோய்த்தொகை
1. நலிந்த எக்சு நோய்த்தொகை
1. நுண்ணுயிரியால் அல்குல் நோய்
1. பூஞ்சையால் புணர்புழை, அல்குல் அழற்சி

## நந்தினிகந்தசாமி
- 
## கி.மூர்த்தி
1. மூச்சுக்குழலழற்சி
1. பின் மகப்பேற்று இறுக்கம்

## சிவகோசரன்
- 

## Chandravathanaa
- 

## கலையரசி
- 
## கார்த்திகேயன்
- நாசீசிஸ ஆளுமைக் குறைபாடு
# டுரூரி ஆர்கிட்



**டுரூரி ஆர்கிட்** (***Paphiopedilum druryi***) என்பது ஒரு காலணி ஆர்கிட் ஆகும். இது தென்னிந்தியாவின், திருவாங்கூர் மலைப்பகுதிகளில் காணப்படுகிறது. தென்னிந்தியாவில் உள்ள ஒரே காலணி ஆர்கிட் வகை இதுவாகும்.  

19ஆம் நூற்றாண்டில் பிரித்தானிய இராணுவ அதிகாரியான கர்னல். ஹீபர் டுரூரி தென்னிந்தியக் காடுகளில் உள்ள தாவரங்களைப் பதிவு செய்ய பயணித்தபோது, அகத்தியமலையில் இருக்கும் இந்த காலணி ஆர்கிடைக் கண்டறிந்தார். இவர் 1873இல் எழுதிய ‘தி ஹேண்ட்புக் ஆஃப் இந்தியன் ஃபுளோரா’ (The Handbook of Indian Flora) என்ற நூலில் இந்தச் செடியைப்பற்றி விவரித்தார். அவரது பெயரே இந்தச் செடிக்குச் சூட்டப்பட்டது.  
## விளக்கம்
இந்தத் தாவரமானது மண்ணுக்கு அடியிலேயே இருக்குமென்றும் பூ மலரும்போது மட்டும் (அக்டோபர் - நவம்பர் மாதங்களில்) ஒரு சிறிய தென்னங்கன்று உருவில் தரைக்கு மேல தோன்றும் என்றும் கூறப்படுகிறது.
# சியு சுஜி



**சியு சுஜி** (; 1148 – 23 சூலை 1227), அல்லது **சாங்சுன் சி** (தாவோயியப் பெயர்) , என்று அழைக்கப்படுபவர் ஒரு தாவோயியத் துறவி ஆவார். இவர் வாங் சோங்யங் என்பவரின் சீடர் ஆவார். வடக்கின் ஏழு உண்மையான தாவோயியத் துறவிகளில் இவர் மிகப் பிரபலமானவர் ஆவார். இவர் தாவோயியப் பிரிவான டிராகன் கேட் பிரிவை நிறுவினார். இதன் காரணமாக பெரிய அளவில் மக்களை ஈர்த்தார்.
# இந்திய அரசியலில் பெண்களின் பங்கு

**அரசியல் பங்களிப்பு** எனும் சொல் மிகப்பரந்த பொருளுடையது. இச்சொல் ஓட்டுரிமையை மட்டும் குறிப்பதன்று. ஆனால் அதேவேளை முடிவெடுக்கும் நடவடிக்கைகள், அரசியல் செயல்பாடுகள், அரசியல் விழிப்புணர்வு ஆகிய இன்னும் பலவற்றைக் குறிப்பதாகும். இந்தியாவில் பெண்கள் ஓட்டுப்போடுதல், சிறிய அளவில் பொதுத்துறை நிறுவனங்கள் நடத்துதல், அரசியல் கட்சிகள் ஆகியவற்றில் ஆண்களை விட அதிகம் பங்குகொள்கின்றனர். அரசியல் செயல்பாடு என்பது பொதுவாகப் பெண்களின் அரசியல் பங்களிப்புகளில் வலிமையானதாக இருப்பதில்லை. அரசியலில் நிலவும் பாலின சமத்துவமினைக்கு எதிராகவே இந்திய அரசாங்கம் பெண்களுக்கு உள்நாட்டு அரசியலில் இட ஒதுக்கீட்டை வழங்கியது. 2014 நாடாளுமன்ற பொதுத் தேர்தலில் ஆண்களின் வாக்குப்பதிவு 67.09 % ஆகவும், பெண்கலின் வாக்குப்பதிவு 65.63% ஆகவும் இருந்தது. இந்தியா, நாடாளுமன்றத்தில் பெண்களின் பிரதிநிதித்துவ எண்ணிக்கை அடிப்படையில் கீழிருந்து 20 ஆவது தரநிலையில் உள்ளது.  
இந்தியாவில் பெண்கள் குடியரசுத்தலைவராகவும், இந்தியாவின் பிரதம மந்திரியாகவும், பல்வேறு மாநிலங்களில் முதலமைச்சர்களாகவும் இருந்துள்ளனர். இந்திய வாக்காளர்கள் மாநில சட்டமன்றம், தேசிய நாடாளுமன்றம் ஆகியவற்றுக்காக பல ஆண்டுகளாகப் பெண்களைத் தேர்ந்தெடுத்துள்ளனர்.  

## பெண்களின் அரசியலமைப்பு உரிமை

இந்தியப் நாடாளுமன்றஅமைப்பால் நிறுவப்பட்ட இந்திய அரசியலமைப்பானது, தன் குடிமக்களுக்கு தேர்ந்தெடுக்கும் உரிமை, பேச்சுரிமை, கழகங்களை உருவாக்குதல், ஓட்டுரிமை ஆகிய உரிமைகளை உறுதிப்படுத்துகிறது. இந்திய அரசியலமைப்பானது பாலினம், வகுப்புப் பாகுபாடுகளைத் தடைசெய்தல், உழைப்புச் சுரண்டல் மற்றும் ஆள்கடத்தல் ஆகியவற்றுக்குத் தடை, பெண்களை இட ஒதுக்கீடு மூலம் தேர்ந்தெடுத்தல் ஆகிய நடவடிக்கைகள் மூலம் பாலினச் சமத்துவமின்மையை ஒழிக்க முயன்றுவருகிறது.  

சம ஊதியம், இலவச சட்ட உதவி, மனிதாபிமான அடிப்படையில் வேலை, மகப்பேறுகால நிவாரணங்கள், கல்வி மற்றும் வேலைக்கான உரிமை, வாழ்க்கைத் தரத்தை மேம்படுத்தல் ஆகியவற்றின் மூலம் இந்தியாவில் பாலின, வர்க்க சமத்துவத்தை மேம்படுத்துவதற்காக மாநில அரசுகளை இந்திய மத்திய அரசு இயக்கிவருகிறது.  

இருபதாம் நூற்றாண்டின் முற்பகுதியில் இந்தியா பிரித்தானியர்களிடமிருந்து விடுதலை அடையவேண்டும் என்பதை ஆதரித்து இந்தியச் சுதந்திரப் போராட்டாத்தில் பெண்கள் கணிசமான அளவில் பங்களித்தனர். சுதந்திரமானது இந்திய அரசியல் அமைப்பின் மூலமாக பாலினச் சமத்துவமின்மையைக் கொண்டுவந்தது. ஆயினும் வரலாற்றின் அடிப்படையில் இந்திய அரசியலில் பெண்களின் பங்கானது மிகவும் குறைவாகும்.
# கியூரைட்டு



**கியூரைட்டு** *(Curite)* என்பது Pb<sub>3</sub>(UO<sub>2</sub>)<sub>8</sub>O<sub>8</sub>(OH)<sub>6</sub>•3(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். காரீய யுரேனியம் ஆக்சைடு கனிமமாக இக்கனிமம் வகைப்படுத்தப்படுகிறது. கதிரியக்கத்திறகாக அறியப்படும் இயற்பியலாளர்கள் மேரி மற்றும் பியேர் கியூரி ஆகியோரின் நினைவாக இக்கனிமத்திற்கு கியூரைட்டு என்ற பெயர் சூட்டப்பட்டது. சிங்கோலோப்வெ சுரங்கப் பகுதியில் இக்கனிமம் கிடைகிறது .
# இலானார்கைட்டு



**இலானார்கைட்டு** *(Lanarkite)* என்பது Pb<sub>2</sub>(SO<sub>4</sub>)O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். காரீய சல்பேட்டு வகைக் கனிமமாக இக்கனிமம் வகைப்படுத்தப்படுகிறது. இசுக்காட்லாந்து மாகாணமான இலானார்க்சையர் மாகனத்தில் அமைந்துள்ள லெட்டில்சு கிராமத்தில் இலானார்கைட்டு கனிமம் கிடைக்கிறது. இதனாலேயே கனிமத்திற்கு இப்பெயரும் சூட்டப்பட்டது. வெண்மை அல்லது இளம் பச்சை நிறத்தில் ஊசிப் படிகங்களாக ஒற்றைச்சரிவச்சுடன் அரியபட்டகப் படிகங்களாக இக்கனிமம் தோன்றுகிறது. இது கலீனாவின் ஆக்சிசனேற்ற விளைபொருளாகும்.
# பேபியானைட்டு



**பேபியானைட்டு** *(Fabianite)* என்பது CaB<sub>3</sub>O<sub>5</sub>(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெண்மை நிறத்தில் கீற்றுகளாக இக்கனிமம் தோன்றுகிறது. ஒற்றைச்சரிவச்சு பட்டகத்தன்மையுடன் படிகங்களாக இக்கனிமம் காணப்படுகிறது. ஒளிபுகும் தன்மையுடன் ஒளிரும் தன்மையும், கண்ணாடி போன்ற பளபளப்பும் இதன் இயற்பியல் பண்புகளாகும். 6 என்ற மோவின் கடினத்தன்மை மதிப்பைக் கொண்டுள்ளது. பேபியானைட்டுக்கு கதிரியக்கத்தன்மை கிடையாது. செருமானிய புவியியலாளர் ஆன்சு-யோவாசிம் பேபியான் நினைவாக இக்கனிமத்திற்கு பேபியானைட்டு என்ற பெயர் வைக்கப்பட்டது.
# ஏஞ்சல்மன் நோய்த்தொகை



**ஏஞ்சல்மன் நோய்த்தொகை** *(Angelman syndrome)* (**AS**) நரம்பு மண்டலத்தைத் தாக்கும் ஒரு மரபியல் கோளாறு ஆகும். "மகிழ்பொம்மை நோய்த்தொகை" எனும் பழைய சொல்லே பொதுவாக ஏற்புடையத்தாக உள்ளது. பிராடர் – வில்லி கூட்டறிகுறி தந்தையிடம் இருந்து இதேபோல குறுமவகம் 15 ஐப் பெறவியலாததால் ஏற்படும் தனி மரபியல் நிலையாகும்.  

## அறிகுறிகள்
கீழ்வரும் பகுதிகள் இதன் அறிகுறிகளையும் அவை இந்நிலை அமைந்தவரில் அமையும் சார்பு நிகழ்வடுக்கையும் தருகின்றன.  

### நிறைவாக (100%) அமைவன

### அடிக்கடி ( 80% அளவுக்கும் கூடுதலாக)

### 20% முதல் 80% வரை அமைவன

## நோய் உடலியங்கியல்

### நரம்பியல்சார் உடலியங்கியல்

## நோயறிதல்

## மருத்துவம்

## முன்கணிப்பு

## நோய்ப்பரவல்

## வரலாறு

## சமூகமும் பண்பாடும்
# அட்மோன்டைட்டு



**அட்மோன்டைட்டு** *(Admontite)* என்பது MgB<sub>6</sub>O<sub>10</sub>•7H<sub>2</sub>O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். நீரேறிய மக்னீசியம் போரேட்டுக் கனிமமாக இக்கனிமம் கருதப்படுகிறது.  
## தோற்றம்
கிப்சம், நீரிலி கால்சியம் சல்பேட்டு, அறுநீரிலி கால்சியம் சல்பேட்டு, லோவெயிட், யூக்சிடெரைட்டு, பைரைட்டு குவார்ட்சு படிவுகளுடன் சேர்ந்து கிப்சம் படிவுகளில் அட்மோன்டைட்டு கனிமம் கிடைக்கிறது.  
கனிமத்தைக் கண்டறிந்த ஆத்திரியா நாட்டைச் சேர்ந்த அட்மான்ட்டு என்பவர் நினைவாகவே இக்கனிமம் அட்மோன்டைட்டு என்று பெயரிடப்பட்டது.  

மோவின் கடினத்தன்மை அளவுகோலில் 2 முதல் 10 வரையிலான அளவில் கடினத்தன்மை மதிப்பை இக்கனிமம் பெற்றுள்ளது.  

பன்னாட்டு கனிமவியலாளர் சங்கம் அட்மோண்டைட்டு கனிமத்தை Amt என்ற குறியீட்டால் அடையாளப்படுத்துகிறது.
# அயோடார்கைரைட்டு



**அயோடார்கைரைட்டு** *(iodargyrite)* என்பது AgI என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். அயோடைரைட்டு என்ற பெயராலும் இக்கனிமம் அழைக்கப்படுகிறது. வெள்ளி அயோடைடு சேர்மத்தினுடைய இயற்கையாகத் தோன்றும் கனிம வடிவமாக அயோடார்கைரைட்டு கருதப்படுகிறது.  

மோவின் கடினத்தன்மை அளவுகோலில் 1.5 முதல் 2 வரையிலான அளவில் கடினத்தன்மை மதிப்பை இக்கனிமம் பெற்றுள்ளது.  

குளோரார்கைரைட்டும் புரோமார்கைரைட்டும் இக்கனிமத்துடன் தொடர்புடைய கனிமங்களாகும்.  

பன்னாட்டு கனிமவியல் சங்கம் அயோடார்கைரைட்டு கனிமத்தை Iag என்ற குறியீட்டால் அடையாளப்படுத்துகிறது
# எகுலிங்கு யுத்தம்



**எகுலிங்கு யுத்தம்** என்பது மங்கோலியப் பேரரசுக்கும் சுரசன்கள் தலைமையிலான சின் அரசமரபிற்கும் நடைபெற்ற முக்கியமான யுத்தம் ஆகும். இலக்கிய ரீதியாக இதன் பொருள் **காட்டு நரி மலைத்தொடர் யுத்தம்** என்பதாகும். மங்கோலியர்கள் சின் அரசமரபை வென்று கொண்டிருந்ததன் முதல் கட்டமாக இந்த யுத்தம் நடைபெற்றது. இது 1211ஆம் ஆண்டு ஆகத்து மற்றும் அக்டோபர் மாதங்களுக்கு இடையில் எகுலிங்கு (野狐嶺; பொருள். "காட்டு நரி மலைத்தொடர்") என்கிற இடத்தில் நடைபெ‌ற்றது. இது தற்போது சீனாவின் வங்சுவான் மாவட்டத்தின் வடமேற்கில் ஜங்ஜியாகோ, ஹீபே மாகாணத்தில் உள்ளது. இந்த யுத்தத்தில் மங்கோலியப் பேரரசு தீர்க்கமான வெற்றியைப் பெற்றது. யுத்தத்துக்குப் பிறகு சின் பேரரசர் வன்யன் யோங்ஜி தன் தளபதிகளில் ஒருவராலேயே கொல்லப்பட்டார். இந்த யுத்தத்தின் விளைவாக சின் பேரரசு பலவீனமடைந்து சீக்கிரமே அழிந்து போனது.  

## பின்புலம்
1206 ஆம் ஆண்டு தெமுசின் மங்கோலியாவில் இருந்த அனைத்துப் பழங்குடியினங்களையும் ஒன்றுபடுத்தினார். தனது ஆட்சியைக் கொண்டு வந்தார். "செங்கிஸ் கான்" என்ற பட்டம் பெற்றார். உலகை வெல்ல வேண்டும் என்ற மங்கோலியப் பேரரசின் குறிக்கோளுக்கு ஒரு பெரிய இடைஞ்சலாக வடக்கு சீனாவில் இருந்த சுரசன்களால் ஆளப்பட்ட சின் அரசமரபானது திகழ்ந்தது. முற்காலத்தில் சின் அரசமரபானது பிரித்தாளும் சூழ்ச்சியைக் கையாண்டு பல்வேறு மங்கோலிய பழங்குடி இனங்களை பிரித்துத் தங்களது கட்டுப்பாட்டின் கீழ் வைத்திருந்தது. எனினும் தங்களது சூழ்ச்சி நீண்ட காலத்திற்கு பயனளிக்காது என்பதை உணர்ந்த அவர்கள் மங்கோலிய ஆபத்தை ஒரே படையெடுப்பில் ஒழித்து விடும் நோக்கத்தோடு போருக்குத் தயாராக ஆரம்பித்தனர். பேரரசர் சங்சோங்கின் ஆட்சியில் ஒரு தொடர்ச்சியான பாதுகாப்பு கட்டமைப்புகளை சுமார் 300 கிலோ மீட்டருக்கு தங்களது வடக்கு எல்லையில் சின் அரசமரபானது அமைத்தது. இது சில நேரங்களில் "சின் அரசமரபின் பெருஞ்சுவர்" என்று அழைக்கப்படுகின்றது.  

முன்னதாக 1204 ஆம் ஆண்டு ஒங்குடு என்று அழைக்கப்பட்ட ஒரு மங்கோலிய பழங்குடி இனத்தை செங்கிஸ் கான் அடிபணிய வைத்தார். சின் அரசமரபின் வடக்கு எல்லையைப் பாதுகாப்பதற்கு ஒங்குடு இனத்தவர் உதவி செய்து கொண்டிருந்தனர். அதே நேரத்தில் தனது மகளை ஒங்குடு பழங்குடியினத் தலைவரின் மகனுக்கு மணமுடித்துக் கொடுத்ததன் மூலம் செங்கிஸ் கான் ஒரு கூட்டணியை ஏற்படுத்தினார். மங்கோலியர்கள் இன் மலைத் தொடருக்கு வடக்கே இருந்த பகுதிகளைத் தங்களது கட்டுப்பாட்டில் வைத்திருந்தனர். சீனாவுக்கு எதிரான இராணுவப் படையெடுப்புக்குத் தேவையான பொருட்களைச் சேமிக்க ஆரம்பித்தனர். சில சுரசன் இனத்தவர்களைத் தங்கள் பக்கம் அணிசேரவோ அல்லது சரணடைய வைக்கவோ ஈர்க்கவும் தூண்டவும் செய்தனர். பேரரசர் சிங்சேங் (வன்யன் யோங்ஜி) மங்கோலிய ஆபத்தைக் குறைத்து மதிப்பிட்டார். மங்கோலியர்களுக்கு எதிராக இருந்த பாதுகாப்பு அமைப்புகளைப் பலப்படுத்துவதில் கவனம் செலுத்தத் தவறினார். மங்கோலியர்களை விட சின் அரசமரபானது மிகுந்த சக்தி வாய்ந்தது என்கிற மாயையை நம்பிக் கொண்டிருந்தார்.
# அர்ஜெண்டினா நாட்டுப்பண்


**அர்ஜெண்டினா நாட்டுப்பண்** அல்லது **அர்ஜெண்டினா தேசிய கீதம்** ("**Argentine National Anthem**" என்பது அர்ஜெண்டினாவின் நாட்டுப் பண்ணாகும். இப்பாடல் வரிகளை *வின்சண்ட் லோப்பஸ் பிலேன்ஸ்* என்பவரால் எழுதப்பட்டது. இந்த வரிகளுக்கு எசுபானிய இசையமைப்பாளரான *பிளேஸ் பரேரா* என்பவர் இசையமைத்தார். இந்தப் படைப்பானது 1813, மே 11 அன்று நாட்டுப் பண்ணாக அதிகாரப்பூர்வமாக அந்நாட்டால் ஏற்றுக் கொள்ளப்பட்டது. மூன்றாண்டுகளுக்குப் பிறகு மே 11 நாளை அந்நாடு தேசிய கீத நாளாக ஏற்றுக்கொண்டு கொண்டாடி வருகிறது.  

ஸ்பெயின் நாட்டிடம் இருந்து விடுதலைப் பெறுவதற்கு முன்னதாக இயற்றப்பட்ட இப்பாடலில், ஸ்பெயின் நாட்டுக்கு எதிரான பத்திகள் இருந்தன. தற்காலத்தில் அப்பத்திகள் விலக்கப்பட்டு, முதலாவது மற்றும் நிறைவு பத்திகள் மட்டும் பாடப்படுகின்றன.  

## வரிகள்

### நவீன பதிப்பு
1924 ஆம் ஆண்டில் ஏற்றுக்கொள்ளப்பட்ட நவீன பதிப்பான, ஸ்பெயின் எதிர்ப்பு நடு பத்திகள் விலக்கப்பட்ட பாடல்வரிகள் பின்வறுமாறு.  
| Oíd, mortales, el grito sagrado:

"¡Libertad! ¡Libertad! ¡Libertad!"

Oíd el ruido de rotas cadenas

ved en trono a la noble igualdad

Ya su trono dignísimo abrieron

las Provincias Unidas del Sud

y los libres del mundo responden:

"¡Al gran pueblo argentino, salud!"

"¡Al gran pueblo argentino, salud!"

Y los libres del mundo responden:

"¡Al gran pueblo argentino, salud!"

Y los libres del mundo responden:

"¡Al gran pueblo argentino, salud!"

Sean eternos los laureles,

que supimos conseguir,

que supimos conseguir.

Coronados de gloria vivamos

O juremos con gloria morir!

O juremos con gloria morir!

O juremos con gloria morir! | மனிதர்களே, புனிதக் குரலைக் கேளுங்கள்:

"விடுதலை! விடுதலை! விடுதலை!"

உடைக்கப்பட்ட விலங்குகளின் ஒலியைக் கேளுங்கள்.

புனிதமான சமத்துவம் அரியணையில் அமர்வதைப் பாருங்கள்.

அவர்களின் மிகப் பயனுள்ள ஆட்சியால் திறந்து கொண்டது

தென்னக மாகாணங்களின் ஒன்றியம்.

உலகின் சுதந்திரமான மக்கள் பதில் உரைக்கிறார்கள்:

"வாழ்க சிறப்பு மிகு அர்ஜெண்டினா மக்கள்!"

"வாழ்க சிறப்பு மிகு அர்ஜெண்டினா மக்கள்!"

மற்றும் உலகின் சுதந்திரமான மக்கள் பதில் உரைக்கிறார்கள்:

"வாழ்க சிறப்பு மிகு அர்ஜெண்டினா மக்கள்!"

மற்றும் உலகின் சுதந்திரமான மக்கள் பதில் உரைக்கிறார்கள்:

"வாழ்க சிறப்பு மிகு அர்ஜெண்டினா மக்கள்!"

நாம் சாதிப்பதற்கு சாத்தியமாய் இருந்த

நாம் சாதிப்பதற்கு சாத்தியமாய் இருந்த

புகழ் நிலைத்து நிற்கட்டும்

புகழ் மகுடம் சூடி நாம் வாழக் கடவோம்

அல்லது புகழுடன் மரிக்க உறுதி பூணுவோம்

அல்லது புகழுடன் மரிக்க உறுதி பூணுவோம்

அல்லது புகழுடன் மரிக்க உறுதி பூணுவோம். | } |
| --- | --- | --- |
# திரீச்சர் காலின்சு நோய்த்தொகை



இதற்கு மருத்துவம் கிடையாது. அறிகுறிகளை மீள்கட்டுமான அறுவையாலும் கேட்புப் பொறிகளாலும் பேச்சு மருத்துவம் கொண்டும் சரிசெய்யலாம். இந்நோய்த்தொகையின் இயல்புகளை 1900 இல் விவரித்த ஆங்கிலேய அறுவையரும் கண்மருத்துவரும் ஆகிய எட்வார்டு திரீச்சர் காலின்சு பெயரால் இது அழைக்கப்படுகிறது.  

## அறிகுறிகள்
[[File:TeacherCollinSide.jpg|பக்கவாட்டில் திரீச்சர் காலின்சு நோய்த்தொகையுள்ள அதே குழந்தை, சிறுகாதுகளும் முகவாயும் மிகவும் பின்னால் அமைந்துள்ளன. இவர்களது கூறுபடுகள் சமச்சீராகவே அமைகின்றன; இவற்றைப் பிறக்கும்போதே கண்டறியலாம்.  

இந்நோய்த்தொகையின் மிகப் பொதுவான அறிகுறிளாக குறைந்த கீழ்தாடை வளர்ச்சியும் பொட்டு எலும்பு வளர்ச்சியும் அமைகின்றன.இவற்றோடு நாவீக்கமும் அமையலம். சிறிய கீழ்தாடை பற்களை முழுமையாக மறைக்காது; மிக்க் கடுமையான நிலையில் மூச்சுயிர்ப்பு, விழுகல் சிக்கல்களும் ஏற்படுகின்றன. பொட்டெலும்பு வளர்ச்சிக் குறைவால் கன்னங்கள் அமிழ்ந்து காணப்படும்.  

இவர்களின் காதுமடல்கள் சிலவேளைகளில் குருகலாகவும் திருகலாகவும் உருக்குலைந்தும் ஏன், இல்லாமலும் போகும். சமச்சீர், இருபுறக் குறுக்கத்தால் புறச்செவி கால்வாய்க்ளே இல்லாமல் போகும். பெரும்பாலான நேர்வுகளில் இடைச்செவியும் இடைச்செவிக் குழியும் வடிவம் மாறி அமையும். இதுவரை உட்செவி உருக்குலைவுகள் விவரிக்கப்படவில்லை. இந்த குறைபாடுகளால் பெரும்பாலானவர்கள் காது கேட்புத் திறனை இழக்கின்றனர்.
# ஜின் அரசமரபின் க்ஷுவான்சோங் பேரரசர்



**ஜின் அரசமரபின் க்ஷுவான்சோங் பேரரசர்** (18 ஏப்ரல் 1163 – 14 சனவரி 1224), அல்லது **உடுபு** (தனிப்பட்ட பெயர்) அல்லது **வன்யன் க்ஷுன்** அல்லது **வன்யன் கோங்ஜியா** (சீனப் பெயர்கள்) என்பவர் ஜுர்ச்சென்கள் தலைமையிலான ஜின் அரசமரபின் எட்டாவது பேரரசர் ஆவார். ஜின் அரசமரபினர் 12 மற்றும் 13ம் நூற்றாண்டுகளுக்கு இடையில் வடக்கு சீனாவை ஆண்டனர். மங்கோலியர்களால் தோற்கடிக்கப்பட்ட முதல் ஜின் பேரரசர் இவர்தான்.
# கிளைன்பெல்டர் நோய்த்தொகை



**எக்சு எக்சு ஒய் நோய்தொகை** (**XXY**) அல்லது **47,எக்சு எக்சு ஒய் நோய்த்தொகை** (**47,XXY**) எனப்படும் **கிளைன்பெல்டர் நோய்த்தொகை** (*Klinefelter syndrome*, **KS**) என்பது ஆண்களில் இரண்டு அல்லது கூடுதலான எக்சு குறுமவகங்கள் அமைவதால் ஏற்படும் நோய்த்தொகையாகும். இது இனப்பெருக்கத் திறனைக் குறைப்பதோடு சிறிய விரைப்பை/ விந்தகத்தை உருவாக்கும். இந்த அறிகுறிகள் நுட்பமானவை என்பதால் பலர் இவற்றை அறிவதில்லை. அறிதிறன் இயல்பாக இருக்கும். இருந்தாலும் பலருக்கு படிக்கவும் பேசவும் எளிதில் இயலாது.  

இந்நோய்த்தொகை வழக்கமாக தற்போக்கில் தோன்றக்கூடியதாக உள்ளது. இந்நோய்த்தொகையைக் கலக்கரு வகைமை மரபியல் ஓர்வால் அறியலாம். இவர்களது ஆயுள் எதிர்பார்ப்பு ஓரளவு இயல்பாக அமைகிறது.  

## வரலாறு
இந்த நோய்த்தொகை ஆரி கிளைன்பெல்டர் பெயரால் அழைக்க்ப்படுகிறது. இவர் 1942 இல் புல்லர் ஆல்பிரைட், ஈ. சி. இரைபென்சுட்டீன் ஆகிய இருவருடன் இணைந்து போசுட்டனில் உள்ள மசாசூசட் பொது மருத்துவ மனையில் கண்டுபிடித்தார். இதை அதே ஆண்டில் முதலில் விவரித்து ஓர் அறிக்கையாக வெளியிட்டார்.  

கிளைபெல்டர் நோய்த்தொகை கூடுதலாக ஒரு மிகையான குறுமவகம் அமைவதால் உருவாதல் 1956 இல் கண்டுபிடிக்கப்பட்டது. பிளங்க்ட், பார் ஆகிய இருவரும் உடலின் கலக்கருவில் பாலினக் குறுமவகம் அமைவதைக் கண்டனர்.  

பாத்ரீசியா யாகோப்சு, ஜான் ஆண்டர்சன் சுட்டிராங் ஆகிய இருவரும் 1959 இல் உடலின் கலக்கருவில் எக்சு எக்சு ஒய் குறுமவக இணைவுநிலை அமைதலை விளக்கினர். இது பாலினக் குறுமவகப் பிறழ் இணைவுநிலையாகும்.  

47, எக்சு எக்சு ஒய் கலக்கரு வகைமை ஓர் ஆணில் அமைதலை 1959 இல் ஓர் அறிக்கையாக இசுகாட்லாந்தில் எடின்பர்கு நகர வெசுட்டர்ன் பொது மருத்துவ மனையில் பணிபுரிந்த பாத்ரீசியா யாகோப்சு, ஜான் ஆண்டர்சன் சுட்டிராங் ஆகிய இருவரும் முதலில் வெளியிட்டனர். இந்தக் கலக்கரு வகைமை கிளைன்பெல்டர் நோய்த்தொகை சார்ந்த அறிகுறிகள் அமைந்த 24 அகவை ஆணில் காணப்பட்டது. இந்த மாந்த அல்லது பாலூட்டிக் குறுமவகப் பிறழ் இணைவுநிலைக் கண்டுபிடிப்பைத் தனது 1981 ஆம் ஆண்டைய வில்லியம் ஆலன் நினைவு விருது உரையில் யாகோப்சு அறிவித்தார்.
# கருப்பை நார்த்திசுக் கட்டி



கருப்பை நார்த்திசுக்கட்டிகள் வருவதற்கான காரணம் இதுவரை தெளிபடுத்தப்படவில்லை.  
கூடுதலாக இரும்புச்சத்துள்ள துணையுணவை அதிக உதிரப்போக்கின்போது எடுத்துக்கொள்ளலாம். பொதுவாக மத்திய அல்லது பிந்தைய இனப்பெருக்க வயதுள்ளவர்களுக்கு இருப்பதாகக் கண்டறியப்பட்டது.  

## அறிகுறிகள்
கருப்பை நார்த்திசுக்கட்டி உள்ள பெண்களுக்கு பொதுவாக எந்த அறிகுறியும் காணப்படுவதில்லை. அடிவயிறு வலித்தல் இரத்த சோகை, அதிகமான குருதிப்போக்கு ஆகியன நார்த்திசுக்கட்டிகள் கருப்பையினுள் இருப்பதற்கான அடையாளங்கள் ஆகும். நார்த்திசுக்கட்டிகள் உருவாகியுள்ள இடத்தைப் பொறுத்து பாலியல் உறவின் போது வலி ஏற்படலாம். கருத்தரித்தபின் இக்கட்டிகள் காரணமாக கருச்சிதைவு, குருதிப்போக்கு, முன்கூட்டியே பிறத்தல் அல்லது கருவின் நிலையில் குறுக்கீடு, ஆகியன ஏற்படலாம். மேலும் கருப்பை நார்த்திசுக்கட்டிகள் மலக்குடல் அழுத்தத்தை ஏற்படுத்தும். கருத்தரித்த பின் அடிவயிறானது கர்ப்பத் தோற்றத்தில் காணப்படுவதைவிட மிகவும் பெரிதாக இருக்கும். பெருவாரியான பெண்களுக்கு கருப்பை நார்த்திசுக்கட்டிகள் இருந்தும் கூட கருத்தரித்து சாதாரணமாகக் குழந்தை பெற்றுக்கொள்கின்றனர். சில நேரங்கள் தவறான இடத்தில் உருவாகும் நார்த்திசுக்கட்டிகள் கருமுட்டைச் செயலைத் தடுத்து மலட்டுத்தன்மையை உருவாக்கலாம்.  

## அபாயக் காரணிகள்
கருப்பை நார்த்திசுக்கட்டி வளர்வதற்கான சில அபாயக் காரணிகள் மாறுபடக்கூடும். பொதுவாக உடற்பருமன் கொண்ட பெண்களுக்கு நார்த்திசுக்கட்டிகள் உருவாகின்றன. இனப்பெருக்கக் காலங்களில் (வயதில்) மட்டுமே அது தொடர்புடைய ஈத்திரோசன் புரோஜெஸ்திரோன் ஆகியவற்றைச் சார்ந்தே கருப்பைத் நார்த்திசுக்கட்டிகளின் வளர்ச்சி அமைகிறது.  

### உணவு
பழங்கள் காய்கறிகள் அதிகமாகவுள்ள உணவை எடுத்துக்கொள்ளுதல் நார்த்திசுக்கட்டிகள் வளரும் வாய்ப்பைக் குறைக்கிறது. நார்ச்சத்து, வைட்டமி ஏ, சி, இ, பைட்டோஸ்ட்ரோஜென்கள், கரோட்டினாய்டுகள், இறைச்சி, பால்பொருட்கள் ஆகியவை சில தெளிவற்ற விளைவுகளை ஏற்படுத்தும். சாதாரானமாக வைட்டமின் டி உள்ள உணவுகளை எடுத்துக்கொள்வது நார்த்திசுக்கட்டிகள் வளர்வதைக் குறைக்கக்கூடிம்.
# திமிரு புடிச்சவன்


**திமிரு புடிச்சவன்** (Thimiru Pudichavan) என்பது 2018 இல் வெளிவந்த ஓர் இந்தியத் தமிழ்த் திரைப்படமாகும். இத்திரைப்படத்தை கணேசா எழுதி, இயக்கி பாத்திமா விஜய் ஆண்டனி தயாரித்துள்ளார். இத்திரைப்படத்தில் நடன இயக்குநர் தயாரிப்பாளர் தயாபரன் விஜய் ஆண்டனி மற்றும் நிவேதா பெத்துராஜ் முதன்மை கதாப்பாத்திரத்தில் நடித்துள்ளனர்.விஜய் ஆண்டனியால் இயற்றப்பட்ட இசை மற்றும் ரிச்சர்டு எம். நாதனின் ஒளிப்பதிவு ஆகியவற்றை உள்ளடக்கி இத்திரைப்படமானது, தீபாவளி பண்டிகையான 2018 நவம்பர் 6 அன்று வெளியாகும் என அறிவிக்கப்பட்டது.  

## நடிகர்கள்
- நடன இயக்குநர் தயாரிப்பாளர் தயாபரன்விஜய் ஆண்டனி
- நிவேதா பெத்துராஜ்
- டேனியல் பாலாஜி
- லட்சுமி ராமகிருஷ்ணன்
- சாய் தீனா
# நிவேதா பெத்துராஜ்


**நிவேதா பெத்துராஜ்** (*Nivetha Pethuraj* பிறப்பு:30 நவம்பர், 1990) ஒரு இந்தியத் திரைப்பட நடிகை ஆவார். இவர் தமிழ் மற்றும் தெலுங்கு மொழித் திரைப்படங்களில் நடித்துள்ளார். இவர் 2016 ஆம் ஆண்டு வெளியான ஒரு நாள் கூத்து என்னும் திரைப்படத்தின் மூலம் அறிமுகமானார்.  

## இளமைக் காலம்
இவர் தூத்துக்குடி மாவட்டத்தில் உள்ள கோவில்பட்டியில் 30 நவம்பர் 1990 பிறந்தார். இவர் தந்தையர் பெயர் பெத்துராஜ். அவர் ஒரு தொழில் அதிபர். இவருக்கு ஒரு தம்பி உள்ளார். அவர் பெயர் நிஷாந்த் பெத்துராஜ். இவர் சிறிய வயதாக இருக்கும் போது துபாய் சென்றதால், அந்நாட்டிலே தனது பள்ளி மற்றும் கல்லூரிப் படிப்பை முடித்தார்.  

## நடித்த திரைப்படங்கள்

| வருடம் | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 2016 | *ஒரு நாள் கூத்து* | காவியா |  |
| 2017 | *பொதுவாக எம்மனசு தங்கம்* | லீலாவதி | தமிழ்த் திரைப்படமாகும் |
| *மென்டல் மடிலோ* | சிவேச்சா | தெலுங்குத் திரைப்படம் |  |
| 2018 | *டிக் டிக் டிக்* | சுவாதி |  |
| *திமிரு புடிச்சவன்* | இன்ஸ்பெக்டர் மடோனா |  |  |
| 2019 | *சித்ரலஹாரி* | சிவேச்சா | தெலுங்குத் திரைப்படம் |
| *ப்ரோச்சேவரேருரா* | ஷாலினி | தெலுங்குத் திரைப்படம் |  |
| *சங்கத்தமிழன்* | தேன்மொழி | முக்கிய பெண் கதாபாத்திரம் |  |
| 2020 | *ஆலா வைகுந்தபுர்ரமுலூ* | நந்தினி (நந்து) | தெலுங்குத் திரைப்படம் |
| *பொன் மாணிக்கவேல்* | கீதா | வெளிவரயிருக்கும் திரைப்படம் |  |
# யுரேனோஃபேன்



**யுரேனோஃபேன்** *(Uranophane)* என்பது Ca(UO<sub>2</sub>)<sub>2</sub>[HSiO<sub>4</sub>]<sub>2</sub>•5H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். யுரேனோடைல் என்ற பெயராலும் இக்கனிமத்தை அழைக்கிறார்கள். இதுவோர் அரிய கால்சியம் யுரேனியம் சிலிக்கேட்டு நீரேற்று கனிமமாகும். யுரேனியத்தைக் கொண்டுள்ள மற்ற கனிமங்கள் ஆக்சிசனேற்றம் அடைவதால் இக்கனிமம் தோன்றுகிறது. மஞ்சள் நிறமும் கதிரியக்கத்தன்மையும் இக்கனிமத்தின் இயற்பியல் பண்புகளாகும்.  

பன்னாட்டு கனிமவியல் சங்கம் யுரேனோஃபேன் கனிமத்தை Urp-α என்ற குறியீட்டால் அடையாளப்படுத்துகிறது.
# கைஃபெங்



**கைஃபெங்** என்பது முற்காலத்தில் பல பெயர்களால் அழைக்கப்பட்ட மற்றும் சீனாவின் கிழக்கு-மத்திய ஹெனான் மாகாணத்தில் அமைந்துள்ள ஒரு நகரம் ஆகும். இது சீனாவின் பண்டைய எட்டு தலைநகரங்களில் ஒன்று ஆகும். வரலாற்றில் இது ஏழு முறை தலைநகரமாக இருந்துள்ளது. வடக்கு சாங் வம்சத்தின் (960-1126) தலைநகரமாக இருந்த போது இது மிகப் பிரபலமாக இருந்தது.
# மங்கோலியர்களின் கைஃபெங் முற்றுகை



**மங்கோலியர்களின் கைஃபெங் முற்றுகை** என்பது 1232 முதல் 1233 வரை நடைபெற்ற ஒரு முற்றுகைப் போர் ஆகும். இப்போரில் மங்கோலியர்கள் ஜுர்ச்சென் ஜின் அரசமரபின் தலைநகரான கைஃபெங்கைக் கைப்பற்றினர். மங்கோலியர்களும் ஜுர்ச்சென்களும் இரண்டு தசாப்தங்களாகப் போரிட்டுக் கொண்டிருந்தனர். மங்கோலியர்கள் ஜுர்ச்சென்களைக் கப்பம் கட்டக் கூறினர். ஆனால் அவர்கள் கப்பம் கட்ட மறுத்தனர். இதனால் 1211ல் போர் ஆரம்பித்தது. ஒக்தாயி தன் தலைமையிலான ஒரு இராணுவத்துடனும் தன் தம்பி டொலுய் தலைமையில் மற்றொரு இராணுவத்துடனும் கைஃபெங்கை முற்றுகையிடச் செய்தார். இரு இராணுவங்களும் ஒன்றாக இணைந்த போது சுபுதை தலைமையில் முற்றுகைப் போர் ஆரம்பமானது. மங்கோலியர்கள் ஏப்ரல்&nbsp;8, 1232ல் கைஃபெங் நகரச் சுவரை அடைந்தனர்.
# கயிஜோ முற்றுகை



**கயிஜோ முற்றுகை** என்பது ஜுர்ச்சென்கள் தலைமையிலான ஜின் அரசமரபிற்கும், மற்றும் மங்கோலியப் பேரரசு மற்றும் சாங் அரசமரபின் கூட்டுப்படையினருக்கும் இடையே நடந்த முற்றுகைப் போர் ஆகும். இது 1233 முதல் 1234 வரை நடைபெற்றது. மங்கோலியர்களுக்கும் ஜின்களுக்கும் இடையே நடந்த கடைசி பெரிய போர் இதுவே ஆகும். இரு நாடுகளுக்கும் இடையே முதன் முதலில் 1211ல் போர் ஆரம்பித்தது. மங்கோலியர்கள் செங்கிஸ் கான் தலைமையில் போர் புரிந்தனர். ஜின்களின் தலைநகரான ஜோங்டு (தற்கால பெய்ஜிங்கின் க்ஷுச்செங் மற்றும் ஃபெங்டை மாவட்டங்கள்) 1213ல் முற்றுகையிடப்பட்டது. பிறகு 1215ல் வெல்லப்பட்டது. இடைப்பட்ட காலத்தில் ஜின்கள் தங்களுடைய தலைநகரை பியான்ஜிங்குக்கு (தற்கால ஹெனான் மாகாணத்தின் கைஃபெங்) மாற்றினர். 1227ல் செங்கிஸ் கான் இறந்த பிறகு ஒக்தாயி கான் பதவிக்கு வந்தார். 1230ல் ஜின் அரசமரபினருக்கு எதிரான போரை மீண்டும் ஆரம்பித்தார். மங்கோலியர்கள் பியான்ஜிங்கை முற்றுகையிட்ட போது பேரரசர் அயிசோங் தப்பி ஓடினார். பிப்ரவரி 26, 1233ல், அவர் குயிடே (தற்கால ஷன்ஜியு, ஹெனான் மாகாணம்) எனும் இடத்தை அடைந்தார். பின்னர் ஆகத்து 3ல் கயிஜோவுக்குச் (தற்கால ருனான் கவுன்டி, ஹெனான் மாகாணம்) சென்றார். மங்கோலியர்கள் திசம்பர் 1233ல் கயிஜோவுக்கு வந்தனர்.  


-
# அங்கேரி நாட்டுப்பண்


**அங்கேரி நாட்டுப்பண்** ("**Himnusz**" (; English: ) என்பது அங்கேரியின் தேசிய கீதம் ஆகும். இது 19 ஆம் நூற்றாண்டில் ஏற்றுக் கொள்ளப்பட்டது, தற்காலத்தில் இப்பாடலின் முதல் பத்திமட்டும் அதிகாரப்பூர்வ விழாக்களில் பாடப்படுகிறது. இப்பாடலானது அங்கேரியின் தேசியக் கவிஞரான ஃபெரேங்க் கோக்சே என்பவரால் 1823இல் இயற்றப்பட்டது. இதன் தற்போதைய அதிகாரப்பூர்வ இசையானது, 1844இல் காதல் பாடல்களின் இசையமைப்பாளரான ஃபெரேங்க் எர்கல் என்பவரால் இசையமைக்கப்பட்டது. இப் பாடலானது தற்காலத்திய தேசிய பிரச்சனைகளை விட கடந்த கால ஆத்திரியப் பேரரசு காலத்துக் குறிப்புகளைக் கொண்டுள்ளது. அங்கேரியின் வரலாற்றை நன்கு அறிந்தவர்களால் மட்டுமே இந்தக் கவிதைத் தொகுப்பின் முழு பொருளை தெளிவாக உணர முடியும்.  
## பாடல் வரிகள்
இதன் மூலப்பாடலானது மிக நீளமானது. கால ஓட்டத்தில் இது சுருக்கப்பட்டு முதல் பத்தி மட்டும் பாடப்படுகிறது. அந்த முதல் பத்தி பின்வருமாறு;  
| <span>தற்போதைய வடிவம்</span> |  |  |  |  |
| --- | --- | --- | --- | --- |
| <poem></poem> | <poem>இறைவா அங்கேரி நாட்டை ஆசிர்வதியும்,

உங்கள் கருணையாலும், கொடைத்தன்மையாலும்.

உங்கள் திருக் கரங்களின் பாதுகாப்பை நாட்டுக்கு அளியுங்கள்

அதன் எதிரிகளுடன் சச்சரவின் போது

தீவாய்ப்பால் கிழிபடும் போது

அதன் மீது நிவாரணக் காலத்தைக் கொண்டு வாரும்

இந்த நாடு கடந்த கால, எதிர்காலத்தின் அத்தனை பாவங்களுக்காகவும்

அனுபவித்து விட்டது.</poem> | <poem>Pity, O Lord, the Hungarians

Who are tossed by waves of danger

Extend over it your guarding arm

On the sea of its misery

Long torn by ill fate

Bring upon it a time of relief

They who have suffered for all sins

Of the past and of the future!</poem> | <poem>Pity, God, the Magyar, then,

Long by waves of danger tossed;

Help him by Thy strong hand when

He on grief's sea may be lost.

Fate, who for so long did'st frown,
Bring him happy times and ways;

Atoning sorrow hath weighed down

All the sins of all his days.</poem> | } |
# குச்லுக்


**குச்லுக்** என்பவர் மேற்கு மங்கோலியாவின் நைமர்கள் இனத்தைச் சேர்ந்தவர் ஆவார். இவர் காரா கிதை பேரரசின் கடைசி ஆட்சியாளர் ஆவார். செங்கிஸ் கானால் நைமர்கள் தோற்கடிக்கப்பட்ட போது குச்லுக் மேற்கு நோக்கி காரா கிதைக்கு ஓடினார். அங்கு இவர் ஒரு ஆலோசகராகப் பணியாற்றினார். பின்னர் கலகம் செய்து அரியணை ஏறி காரா கிதையைத் தன் கட்டுப்பாட்டுக்குள் கொண்டு வந்தார். 1218ல் மங்கோலியர்களால் கொல்லப்பட்டார். காரா கிதை வளர்ந்து வந்த மங்கோலியப் பேரரசில் இணைக்கப்பட்டது.
# சூல்பை முறுக்கம்

## நோய்க்கூறு உடலியல்
சூலகத்தின் அதிக வளர்ச்சியானது அதன் முறுக்கத்துடன் தொடர்புடையது. இனப்பெருக்க வயதில் உடற்கூறியல் முனையங்களின் வளர்ச்சி இச்சுழற்சிக்கான ஆபத்தான காரணியாகும். முறுக்கத்திற்கான பொதுவான காரணி சூலகத்தில் சூலகக்கட்டிகளால் ஏற்படும் பாதிப்பாகும். சூலக முறுக்கத்தினால் பால்லோப்பியன் குழாயும் அதனோடு சுற்றிப் படர்ந்து பரவியுள்ள கருப்பைத் தசைநார்களும் முறுக்கியபடி காணப்படும்.சில அரிதான நேரங்களில் இத்தசை நார்கள் சூலகத்துடன் 80 விழுக்காடு வலப்பக்கமாகச் சற்று மேலோங்கிக் காணப்படும்.  

## நோய்க் கண்டறிதல் s
சூலக முறுக்கத்தைத் துல்லியமாகக் கண்டறிதல் கடினமானதாகும். நோயைக் கண்டறிவதற்கு முன் அறுவை சிகிச்சை செய்யப்படுகிறது. மகப்பேறியல் மற்றும் பெண் மருத்துவயியல் ஆய்வு ஒன்றில் முன் அறுவை சிகிச்சை செய்து நோய்க்கண்டறியும் முறையில் 46% பெண்களுக்கு மட்டுமே சூலக முறுக்கம் இருப்பது கண்டறியப்பட்டது.
# லியாவோ அரசமரபு



**லியாவோ அரசமரபு** (; கிதான் மொழி: *மோஸ் ஜயேலுட்*; ), அல்லது **லியாவோ பேரரசு** அல்லது அதிகாரப்பூர்வமாக **பெரிய லியாவோ** அல்லது **கிதான் மாநிலம்** (கிதான்: *மோஸ் டியாவு-ட் கிடை ஹுல்ட்சி குர்*), என்பது கிழக்கு ஆசியாவில் இருந்த ஒரு பேரரசு ஆகும். இது 907 முதல் 1125 வரை நீடித்தது. இதன் பகுதிகள் தற்கால மங்கோலியா மற்றும் உருசிய தூரக் கிழக்கு, மஞ்சூரியா, வடக்கு சீனா ஆகியவற்றின் பகுதிகளில் தற்போது அமைந்துள்ளது.
# கஷ்கர்



**கஷ்கர்** அல்லது அதிகாரப்பூர்வமாக **கஷி** என்பது சீன மக்கள் குடியரசின் சிஞ்சியாங் மாகாணத்தில் உள்ள ஒரு பாலைவனச்சோலை நகரம் ஆகும். சீனாவின் தொலைதூர மேற்கில் காணப்படும் நகரங்களில் இதுவும் ஒன்றாகும். இது ஆப்கானித்தான், கிர்கிசுத்தான், பாக்கித்தான் மற்றும் தஜிகிஸ்தான் நாடுகளின் எல்லையில் அமைந்துள்ளது. இதன் மக்கள் தொகை 500,000க்கும் அதிகமாக உள்ளது. இது பட்டுப் பாதையில் சீனா, மத்திய கிழக்கு மற்றும் ஐரோப்பாவுக்கு நடுவில் 2,000 ஆண்டுகளுக்கு மேலாக ஒரு வணிக இடமாகவும் முக்கிய நகரமாகவும் இருந்து வருகிறது.
# யு டர்ன் (2018 திரைப்படம்)


**யு டர்ன்** (U Turn) என்பது 2018 ஆம் ஆண்டு வெளியான ஓர் இந்தியத் திகில் திரைப்படம் ஆகும். இத்திரைப்படமானது தமிழ் மற்றும் தெலுங்கு மொழிகளில் வெளியிடப்பட்டது. இத்திரைப்படத்தை பவன் குமார் எழுதி, இயக்கி ஶ்ரீனிவாச சித்தூரி மற்றும் இராம்பாபு பண்டாரு ஆகியோர் தயாரித்துள்ளனர். இத்திரைப்படத்தில் சமந்தா மற்றும் ஆதி முக்கியக் கதாபாத்திரத்தில் நடித்துள்ளனர். இந்தத் திரைப்படம் 2016 ஆம் ஆண்டின் கன்னட மொழித் திரைப்படமான யு டர்ன் (U Turn) என்ற படத்தின் மறு தயாரிப்புப் படமாகும். பூர்ணசந்திர தேஜஷ்லி, அனிருத் ரவிச்சந்திரன் ஆகியோரால் இயற்றப்பட்ட இசை மற்றும் நிகேட் பூமிரெட்டியின் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 13, 2018 அன்று வெளியானது.  

## நடிகர்கள்

- சமந்தா - ரட்சனா
- ஆதி - நாயக்
- ராகுல் ரவீந்திரன் - ஆதித்யா
- பூமிகா சாவ்லா - மாயா
- இரவி பிரகாஷ் - பிரபா
- நரேன் - ரித்திஸ்
- நரேன் - சந்திர சேகர்
- கீதா இரவிசங்கர்
- ஆஷிஷ் வித்யார்த்தி - இரகு

## கதைச் சுறுக்கம்
ஒரு பத்திரிகை நிருபரான ரட்சனா (சமந்தா) மேம்பாலம் ஒன்றில் நடக்கும் விபத்து குறித்து கதை எழுதும் முயற்சியில் ஈடுபடுகிறார். அந்த மேம்பாலத்தில் சாலைக்கு நடுவே இருக்கும் தடுப்பு கற்களை சில இருசக்கர வாகன ஓட்டிகள் அகற்றிவிட்டு விதிமுயை மீறி யு டர்ன் எடுத்துச் செல்கிறார்கள். அப்படி யு டர்ன் எடுத்துச் செல்லும் வாகன ஓட்டிகளை பேட்டி எடுக்க நினைக்கும் ரட்சனா, அந்த சாலை ஓரத்தில் இருக்கும் பிச்சைக்காரர் ஒருவரிடம், சாலை தடுப்பு கற்களை அகற்றும் நபர்களது இருசக்கர வண்டி எண்ணை குறித்து கொடுக்குமாறும், அதற்கு பணம் தருவதாகவும் கூற, அவரும் ரட்சனாவுக்கு விதிமுறையை மீறி யு டர்ன் எடுத்துச் செல்லும் இருசக்கர வாகன ஓட்டிகளின் வண்டி எண்ணை குறித்துக் கொடுக்கிறார். அதை வைத்து ஆர். டி. ஓ அலுவலகம் மூலம் அவர்களது விலாசத்தை பெறும் ரட்சனா, அவர்களில் ஒருவரை பேட்டி எடுக்க அவரது வீட்டுக்கு செல்லும் போது, வீடு பூட்டப்பட்டு இருப்பதால் திரும்ப வந்துவிடுகிறார். அதே நாள் இரவு ரட்சனா சந்திக்க சென்றவர் மர்மமான முறையில் இறக்க, காவல்துறை ரட்சனா மீது சந்தேகப்படுகிறது. காவல்துறை ரட்சனாவை விசாரணைச் செய்கிறது, ரட்சனாவோ தனக்கும் இதற்கும் சம்மந்தம் இல்லை என்று கூறுவதோடு, தான் அந்த நபரை எதற்காக சந்தித்தேன், என்ற காரணத்தை கூறி, அவரைப் போல மேலும் பத்து பேருடைய விலாசமும் தன்னிடம் இருப்பதாக கூறி அதை காவல்துறை அதிகாரியான நாயக்கிடம் (ஆதி) காண்பிக்கிறார். அந்த விலாசங்களை நாயக் ஆய்வு செய்ய, அவர்கள் அனைவரும் உயிரிழந்து விட்ட தகவல் தெரிய வருகிறது. ஒட்டு மொத்த காவல்துறையும் அதிர்ச்சியடைந்தாலும், மேலதிகாரி இந்த வழக்கை தொட வேண்டாம் என்று நாயக்கிற்கு உத்தரவுபோடுவதால் அவரால் சட்டப்படி எதுவும் செய்ய முடியாமல் போகிறது. இதற்கிடையே, மேம்பாலத்தில் மீண்டும் இரண்டு நபர்கள் சாலை தடுப்பு கற்களை அகற்றிவிட்டு விதிமுறையை மீறி யு டர்ன் எடுத்துச் செல்ல, அவர்களை காப்பாற்ற நினைக்கும் ரட்சனா, நாயக்கிடம் உதவி கேட்கிறார், அவரும் அந்த இரண்டு பேரை சிறையில் அடைத்து வைக்கிறார். ஆனால், அந்த இரண்டு நபரும் சிறைக்குள்ளயே இறந்து போக, நாயக் பணி இடை நீக்கம் செய்யப்படுகிறார். என்னதான் நடந்தாலும், அந்த மேம்பாலத்தின் ரகசியத்தை அறிய வேண்டும் என்பதற்காக ரட்சனாவே, மேம்பால சாலை தடுப்பு கற்களை அகற்றிவிட்டு விதிமுறையை மீறி யு டர்ன் எடுத்துச் செல்ல, அவர் மரணம் அடைந்தாரா? அல்லது மேம்பாலத்தின் ரகசியத்தை கண்டுபிடித்தாரா? என்பதே இப்படத்தின் கதையாகும்.  

## வெளியீடு
இத்திரைப்படமானது விநாயக சதுர்த்தி நாளான செப்டம்பர் 13, 2018 அன்று வெளியானது.
# மதகடிப்பட்டு


**மதகடிப்பட்டு** (Madagadipet) இந்தியாவின், புதுச்சேரி மாநிலத்தில் உள்ள ஒரு கிராமமாகும். இது வில்லியனூர் வட்டம் மற்றும் மண்ணாடிப்பட்டு கொம்யூனுக்கு உட்பட்ட ஓர் கிராமமாகும். இக்கிராமானது தமிழ்நாடு மாநிலத்தின் எல்லைப் பகுதியாகும்.  

## மக்கட் தொகை
2011 ஆம் ஆண்டு மக்கள் தொகை கணக்கெடுப்பின் படி, இக்கிராமத்தில் 1709 குடும்பங்கள் உள்ளன. இங்கு மொத்தம் மக்கள் தொகை 7253 ஆகும். இதில் ஆண்கள் 3608 மற்றும் பெண்கள் 3645 ஆகும்.  

## போக்குவரத்து
இது புதுச்சேரி மற்றும் விழுப்புரத்திற்கு நடுவே உள்ளது. இங்கிருந்து விழுப்புரம் 16 கி.மீ தொலைவிலும், புதுச்சேரி 24 கி.மீ தொலைவிலும் உள்ளது. இதன் அருகில் உள்ள விமான நிலையம், புதுச்சேரி விமான நிலையம் (25 கி.மீ) ஆகும்.  

## கல்வி நிலையங்கள்
- சிறீ மணக்குள விநாயகர் பொறியியல் கல்லூரி, மதகடிப்பட்டு, புதுச்சேரி
- சிறீ மணக்குள விநாயகர் மருத்துவக் கல்லூரி மற்றும் ஆராய்ச்சி நிறுவனம், மதகடிப்பட்டு, புதுச்சேரி
- சிறீ மணக்குள விநாயகர் தொழிற்நுட்பக் கல்லூரி, மதகடிப்பட்டு, புதுச்சேரி
- சிறீ மணக்குள விநாயகர் செவிலியர் கல்லூரி, மதகடிப்பட்டு, புதுச்சேரி
- வெங்கடேசுவரா கல்வியல் கல்லூரி, மதகடிப்பட்டு, புதுச்சேரி

## வார சந்தை

இக்கிராமத்தில் ஒவ்வொறு செவ்வாய்கிழமை அன்று வார சந்தை நடைபெறுகிறது.
# அரசு மேல்நிலைப் பள்ளி கடுக்காய் வலசை

**கடுக்காய் வலசை அரசு மேல்நிலைப் பள்ளி** (*Govt.Hr.Sec school, Kadukkaivalasai*) இந்தியாவின் தமிழ்நாடு மாநிலம் இராமநாதபுரம் மாவட்டத்தில் சேர்வைகாரன் ஊரணிக்கு அருகில் கடுக்காய்வலசை கிராமத்தில் அமைந்துள்ளது. கடுக்காய்வலசை கிராமம் மண்டபம் ஒன்றியம் மானாங்குடி ஊராட்சிக்கு உட்பட்டதாகும். இராமநாதபுர மாவட்டத்தில் தோன்றிய பழமையான பள்ளிகளில் கடுக்காய் வலசை அரசு மேல்நிலைப் பள்ளியும் ஒன்றாகும்.  

ஆறாம் வகுப்பு முதல் பன்னிரண்டாம் வகுப்பு வரையிலான மாணவ மாணவிகள் பள்ளியில் கல்வி கற்க வருகின்றனர். வணிகவியல், கணிதவியல், கணிணி அறிவியல், அறிவியல் ஆகிய பாடங்களில் மேல்நிலைக் கல்வி மாணவர்களுக்கு கற்பிக்கப்படுகின்றன. இரெகுநாதபுரம், பிரப்பன் வலசை, சேர்வைகாரன் ஊரணி போன்ற சுற்றுப்புற கிராமங்களிலிருந்து வரும் மாணவர்கள் தங்கி படிக்கும் வகையில் மாணவ, மாணவியர் தங்குவதற்கு தனித்தனி விடுதி வசதிகள் ஏற்பாடு செய்யப்பட்டுள்ளன.
# குவாரசமியா



**குவாரசம்** அல்லது **கோரசமியா** என்பது மேற்கு நடு ஆசியாவில் ஆமூ தாரியா ஆற்றுக் கழிமுகத்தில் இருக்கும் ஒரு பெரிய பாலைவனச் சோலை பகுதி ஆகும். இதன் வடக்கில் (முன்னாள்) ஏரல் கடலும், கிழக்கில் கிசில்கும் பாலைவனமும், தெற்கில் காராகும் பாலைவனமும் மற்றும் மேற்கில் உசுதையுர்து பீடபூமியும் அமைந்துள்ளன. இது ஈரானிய குவாரசமிய நாகரிகத்தின் மையம் ஆகும். பாரசீகப் பேரரசு போன்ற தொடர்ச்சியான பேரரசுகள் இங்கே அமைந்திருந்தன. அவற்றின் தலைநகரங்களான கத், குர்கஞ்ச் (தற்கால கொன்யே-ஊர்கஞ்ச்) மற்றும் கிவா (16ஆம் நூற்றாண்டில் இருந்து) இப்பகுதியில் அமைந்திருந்தன. இந்நாளில் கவரசமின் பகுதிகள் உசுபெக்கிசுத்தான் மற்றும் துருக்மெனிஸ்தான் ஆகிய நாடுகளின் பகுதிகளாக உள்ளன.
# குவாரசமிய அரசமரபு


**குவாரசமிய அரசமரபு** (; அல்லது **அனுஸ்டெஜின் அரசமரபு** என்பது ஒரு பாரசீக சன்னி இசுலாம் அரசமரபு ஆகும். இது துருக்கிய அடிமைகளில் இருந்து தோன்றியது. இந்த அரசமரபு உயர் நடுக்காலத்தில் நடு ஆசியா மற்றும் ஈரானின் பெரும் பகுதிகளை ஆண்டது. தோராயமாக 1077 முதல் 1231 வரை ஆண்டது. முதலில் இவர்கள் செல்ஜுக்குகள் மற்றும் காரா கிதான்களுக்குக் கப்பம் கட்டுபவர்களாக இருந்தனர். பின்னர் சுதந்திரமாகச் செயல்பட்டனர். 13ம் நூற்றாண்டில் மங்கோலியர்களின் குவாரசமியப் படையெடுப்பு வரை இவ்வாறு செயல்பட்டனர்.  

இந்த அரசமரபு தளபதி அனுஷ்டிஜின் கர்ச்சாயால் தொடங்கப்பட்டது. இவர் செல்ஜுக் சுல்தான்களின் முன்னாள் துருக்கிய அடிமை ஆவார். இவர் குவாரசமியாவின் ஆளுநராக நியமிக்கப்பட்டிருந்தார். இவரது மகன் முதலாம் குத்ப் அத்-தின் முஹம்மத் இவரது பரம்பரையில் வந்த குவாரசமியாவின் முதல் ஷா ஆவார்.
# ஷா (பட்டம்)


**ஷா** (*Shah*, ; ) என்பது பேரரசர்கள், அரசர்கள், இளவரசர்கள் மற்றும் ஈரானின் (வரலாற்று ரீதியாக பாரசீகம்) பிரபுக்களுக்கு வழங்கப்பட்ட ஒரு பட்டம் ஆகும். ஷிர்வனின் (டிரான்ஸ்காக்கேசியாவின் ஈரானிய வரலாற்றுப் பகுதி) அரசர்களும் இப்பட்டத்தைப் பயன்படுத்தினர். அவர்கள் ஷிர்வன்ஷாக்கள் என்று அழைக்கப்பட்டனர். இப்பட்டத்தை உதுமானியப் பேரரசின் ஆட்சியாளர்கள் மற்றும் வழித்தோன்றல்கள், இந்தியத் துணைக் கண்டத்தின் முகலாயப் பேரரசர்கள், வங்காள சுல்தானகம் மற்றும் ஆப்கானித்தான் நாட்டவரும் பயன்படுத்தினர். ஈரானில் (பாரசீகம் மற்றும் பெரிய பாரசீகம்) இப்பட்டம் தொடர்ந்து பயன்படுத்தப்பட்டது.
# வணிக வண்டி


ஒரு **ஒட்டக தொடர் வண்டி** அல்லது **வணிக வண்டி** என்பது தொடர்ச்சியாக ஒட்டகங்கள் மூலம் பயணிகள் மற்றும்/அல்லது பொருட்களை அடிக்கடி அல்லது எப்போதாவது ஒரு இடத்தில் இருந்து மற்றொரு இடத்திற்கு எடுத்துச் செல்லப் பயன்படுவதாகும். ஒட்டகங்கள் எப்போதாவது தான் மனிதர்களின் நடக்கும் வேகத்தை விட வேகமாகப் பயணிக்கின்றன. எனினும் அவை கடினமான சூழ்நிலைகளைத் தாங்கக்கூடியவை. இதன் காரணமாக தகவல் தொடர்பிற்கும் வணிகத்திற்கும் வட ஆப்பிரிக்கா மற்றும் அரேபியப் பாலைவனங்களில் ஒட்டகங்கள் நூற்றாண்டுகளாகப் பயன்படுத்தப்பட்டு வருகின்றன. ஒட்டகத் தொடர் வண்டிகள் உலகம் முழுவதும் பிற பகுதிகளிலும் மிகக்குறைந்த அளவில் பயன்படுத்தப்படுகின்றன. 20ம் நூற்றாண்டில் இருந்து இவற்றிற்குப் பதிலாக பெரும்பாலும் இயந்திர வண்டிகள் அல்லது வானூர்திகள் பயன்படுத்தப்பட்டு வருகின்றன.